Maserati Quattroporte IV ble lansert under Fiat-eierskap i 1994. Modellen var designet av Marcello Gandini, som også hadde stått for designet på Lamborghini Countach, og var helt klart mer eventyrlysten enn de tidligere Quattroporte-modellene. Bilen var mindre og mer aerodynamisk enn forgjengerne, og var utstyrt med Gandinis varemerke: rettvinklede hjulbuer bak.